CELEX: C2006/143/33
Language: lt
Date: 2006-06-17 00:00:00
Title: Byla C-124/05  2006 m. balandžio 6 d.  Teisingumo Teismo (pirmoji kolegija) sprendimas ( Gerechtshof te 's-Gravenhage  prašymas priimti prejudicinį sprendimą)  Federatie Nederlandse Vakbeweging (FNV) prieš Staat der Nederlanden  (Socialinė politika — Darbuotojų sauga ir sveikatos apsauga — Direktyva 93/104/EB — Teisė į mokamas kasmetines atostogas — Piniginė kompensacija už nepanaudotas minimalias mokamas kasmetines atostogas)

17.6.2006   
            
            
               LT
            
            
               Europos Sąjungos oficialusis leidinys
            
            
               C 143/19
            
         2006 m. balandžio 6 d. Teisingumo Teismo (pirmoji kolegija) sprendimas (Gerechtshof te 's-Gravenhage prašymas priimti prejudicinį sprendimą) Federatie Nederlandse Vakbeweging (FNV) prieš Staat der Nederlanden
   
   (Byla C-124/05) (1)
   
   (Socialinė politika - Darbuotojų sauga ir sveikatos apsauga - Direktyva 93/104/EB - Teisė į mokamas kasmetines atostogas - Piniginė kompensacija už nepanaudotas minimalias mokamas kasmetines atostogas)
   (2006/C 143/33)
   Proceso kalba: olandų
   Prašymą priimti prejudicinį sprendimą pateikęs teismas
   Gerechtshof te 's-Gravenhage
   Šalys pagrindinėje byloje
   
      Ieškovė: Federatie Nederlandse Vakbeweging (FNV)
   
      Atsakovė: Staat der Nederlanden
   Dalykas
   Prašymas priimti prejudicinį sprendimą — Gerechtshof te 's-Gravenhage — 1993 m. lapkričio 23 d. Tarybos direktyvos 93/104/EB dėl tam tikrų darbo laiko organizavimo aspektų (OL L 307, p. 18) 7 straipsnio 2 dalies išaiškinimas — Suderinamumas su nacionaline nuostata, numatančia galimybę darbo sutarties galiojimo metu sudaryti rašytinį susitarimą dėl piniginės kompensacijos paskyrimo ateinančiais metais už nepanaudotas minimalias kasmetines atostogas
   Rezoliucinė dalis
   1993 m. lapkričio 23 d. Tarybos direktyvos 93/104/EB dėl tam tikrų darbo laiko organizavimo aspektų, iš dalies pakeistos 2000 m. birželio 22 d. Europos Parlamento ir Tarybos direktyva 2004/34/EB, 7 straipsnį reikia aiškinti taip, kad jis draudžia nacionalinę nuostatą, kuri darbo sutarties galiojimo metu leidžia už kasmetinių atostogų direktyvos 7 straipsnio 1 dalies prasme dienas, kuriomis nepasinaudota einamaisiais metais, mokėti piniginę kompensaciją vėlesniais metais.
   
      (1)  OL C 155, 2005 6 25.